text:
71/2004. (IV. 28.) GKM rendelete a Magyar Szabadalmi Hivatal előtti iparjogvédelmi eljárások igazgatási szolgáltatási díjairól.
Az iparjogvédelmi eljárások igazgatási szolgáltatási díjáról szóló 1992. évi IV. törvény 3. §-ának (3) bekezdésében kapott felhatalmazás alapján — a pénzügyminiszterrel
és a Magyar Szabadalmi Hivatal elnökével egyetértésben — a következőket rendelem el:
Díjfizetési kötelezettség 1. § (1) Az iparjogvédelmi eljárásokért e rendelet szerinti
igazgatási szolgáltatási díjat (a továbbiakban: díj) kell fizetni.
 (2) E rendelet alkalmazásában iparjogvédelmi eljárások
a Magyar Szabadalmi Hivatal hatáskörébe tartozó szabadalmi, növényfajta-oltalmi, használati mintaoltalmi, topográfiaoltalmi, formatervezési mintaoltalmi, védjegy- és
földrajzi árujelző-oltalmi eljárások, valamint a kiegészítő
oltalmi tanúsítványokkal és az iparjogvédelmi szakértői
tevékenység engedélyezésével kapcsolatos eljárások.
Díjmentesség 2. § Az iparjogvédelmi eljárások díjaira — a 18. és a
19. §-ban foglalt kivételekkel — kedvezménynek és mentességnek nincs helye.
Szabadalmi díjak 3. § (1) A szabadalmi bejelentési és kutatási díj 32 000 forint,
amely a tizenegyediktől a huszadik igénypontig igénypontonként 1600, a huszonegyediktől a harmincadik igénypontig igénypontonként 3200, a harmincegyedik igényponttól
pedig igénypontonként 4800 forinttal emelkedik.
 (2) A szabadalom megadására irányuló eljárásban a vizsgálati díj 54 000 forint.
(3) A szabadalom megadására irányuló eljárásban a
megadási és kinyomtatási díj 30 000 forint, amely a leírás
és a rajz hatodik oldalától oldalanként 3000 forinttal emelkedik.
(4) Nukleotid- vagy aminosav-szekvenciák feltárását
tartalmazó szabadalmi bejelentés esetén a megadási és
kinyomtatási díj a leírás és a rajz oldalszámától függetlenül
100 000 forint, feltéve, hogy ez a díj a bejelentő számára
kedvezőbb, mint a (3) bekezdés szerint számított díj, továbbá, hogy a kinyomtatott szabadalmi leírás részét képező
szekvencialista, illetve táblázat kizárólag számítógép által
olvasható formában, elektronikus adathordozón jelenik
meg. Ha a bejelentő azt kéri, hogy a nukleotid- vagy aminosav-szekvencia feltárását tartalmazó bejelentésre adott
szabadalom szekvencialistáját, illetve táblázatát is papíron,
írásos formában nyomtassák ki, a (3) bekezdés szerint számított megadási és kinyomtatási díjat kell megfizetnie.
 (5) A szabadalmi fenntartási díj összege:
a) az első évre 45 000 forint;
b) a második évre 50 000 forint;
c) a harmadiktól a negyedik évig, évente 75 000 forint;
d) az ötödiktől a hatodik évig, évente 95 000 forint;
e) a hetediktől a nyolcadik évig, évente 105 000 forint;
f) a kilencediktől a tizedik évig, évente 115 000 forint;
g) a tizenegyediktől a tizenkettedik évig, évente
120 000 forint;
h) a tizenharmadiktól a tizennegyedik évig, évente
125 000 forint;
i) a tizenötödiktől a tizenhatodik évig, évente
130 000 forint;
j) a tizenhetediktől a tizennyolcadik évig, évente
135 000 forint;
k) a tizenkilencediktől a huszadik évig, évente
140 000 forint.
 (6) Átmeneti szabadalmi oltalom esetén a szabadalmi
fenntartási díj összege évente 140 000 forint.
4. § (1) Európai szabadalmi bejelentés esetében az igénypont-közzétételi díj 20 000 forint, amely az igénypontok
magyar fordításának hatodik oldalától oldalanként
3000 forinttal emelkedik.
 (2) Európai szabadalom esetében a fordítás-meghirdetési és kinyomtatási díj 20 000 forint, amely az európai
szabadalom szövege magyar nyelvű fordításának hatodik
oldalától oldalanként 3000 forinttal emelkedik.
 (3) Európai szabadalmi bejelentés vagy európai szabadalom esetében a kijavítás-közzétételi díj 20 000 forint,
amely a kijavított igénypontok vagy az európai szabadalom
kijavított szövege magyar nyelvű fordításának hatodik oldalától oldalanként 3000 forinttal emelkedik.
 (4) Nukleotid- vagy aminosav-szekvenciák feltárását
tartalmazó bejelentésre adott európai szabadalom esetén
a fordítás-meghirdetési és kinyomtatási díj, illetve a kijavítás-közzétételi díj a fordítás oldalszámától függetlenül
100 000 forint, feltéve, hogy ez a díj a bejelentő, illetve a
szabadalmas számára kedvezőbb, mint a (2) vagy a (3) bekezdés szerint számított díj, továbbá, hogy a kinyomtatott
fordítás részét képező szekvencialista, illetve táblázat kizárólag számítógép által olvasható formában, elektronikus
adathordozón jelenik meg. Ha a bejelentő, illetve a szabadalmas azt kéri, hogy a nukleotid- vagy aminosav-szekvencia feltárását tartalmazó bejelentésre adott európai szabadalom szövegéről készült fordítás, illetve kijavított fordítás
részét képező szekvencialistát, illetve táblázatot is papíron,
írásos formában nyomtassák ki, a (2) vagy a (3) bekezdés
szerint számított fordítás-meghirdetési és kinyomtatási díjat, illetve kijavítás-közzétételi díjat kell megfizetnie.
5. § (1) A nemzetközi szabadalmi bejelentés továbbításának
díja 10 000 forint.
 (2) A Magyar Szabadalmi Hivatal megjelölt hivatalként
történő eljárása esetén a nemzeti díj 32 000 forint, amely a
tizenegyediktől a huszadik igénypontig igénypontonként
1600, a huszonegyediktől a harmincadik igénypontig igénypontonként 3200, a harmincegyedik igényponttól pedig
igénypontonként 4800 forinttal emelkedik.
 (3) A Magyar Szabadalmi Hivatal kiválasztott hivatalként történő eljárása esetén a nemzeti díj 16 000 forint,
amely a tizenegyediktől a huszadik igénypontig igénypontonként 800, a huszonegyediktől a harmincadik igénypontig igénypontonként 1600, a harmincegyedik igényponttól
pedig igénypontonként 2400 forinttal emelkedik.
 (4) A Magyar Szabadalmi Hivatal megjelölt vagy kiválasztott hivatalként történő eljárása esetén a pótdíj
50 000 forint, amelyet a nemzeti díjon felül kell megfizetni.
 (5) A megszűnt hatályú nemzetközi szabadalmi bejelentés kapcsán a jogokba való visszahelyezés iránt előterjesztett kérelem díja 100 000 forint, amelyet a nemzeti díjon
felül kell megfizetni.
 (6) A kutatási nemzeti pótdíj — függetlenül attól, hogy
a Magyar Szabadalmi Hivatal megjelölt vagy kiválasztott
hivatalként jár el — a (2) bekezdésben meghatározott
összegeknek a fele.
A kiegészítő oltalmi tanúsítványok díjai 6. § (1) A kiegészítő oltalmi tanúsítvány megadására irányuló bejelentés díja 200 000 forint.
 (2) A tanúsítvány fenntartási díjának összege:
a) az első évre 250 000 forint;
b) a második évre 300 000 forint;
c) a harmadik évre 350 000 forint;
d) a negyedik évre 400 000 forint;
e) az ötödik évre 450 000 forint.
(3) Ha a tanúsítvány időtartamának utolsó éve tört évet
alkot, a fenntartási díj összege a tört évre eső minden
megkezdett naptári hónap számának és a tört év sorszámával azonos sorszámú teljes évre a (2) bekezdésben megállapított fenntartási díj egy-tizenkettedének a szorzata.
Növényfajta-oltalmi díjak 7. § (1) A növényfajta-oltalmi bejelentés díja 30 000 forint.
 (2) A növényfajta-oltalmi fenntartási díj összege az elsőtől a tizedik évig évente 50 000 forint.
 (3) A tizenegyedik évtől az oltalom lejárat miatti megszűnéséig a növényfajta-oltalmi fenntartási díj évente
100 000 forint.
 (4) Ha a növényfajta-oltalom tárgya szőlő vagy fa, a
növényfajta-oltalmi fenntartási díj a (2) bekezdésben meghatározott összegnek a fele, illetve a (3) bekezdésben meghatározott összegnek a háromnegyede.
Használati mintaoltalmi díjak 8. § (1) A használati mintaoltalmi bejelentés díja 16 000 forint, amely a tizenegyedik és további igénypontok után
igénypontonként 1000 forinttal emelkedik.
 (2) A használati mintaoltalmi fenntartási díj összege:
a) az elsőtől az ötödik évig, évente 20 000 forint,
b) a hatodiktól a tizedik évig, évente 30 000 forint.
(3) A használati mintaoltalmi leírás és rajz hatodik és
további oldalai után az első évi fenntartási díj oldalanként
3000 forinttal emelkedik.
 (4) Ha a nemzetközi szabadalmi bejelentés a Magyar
Köztársaságban mint megjelölt vagy kiválasztott államban
használati mintaoltalom megadására irányul, a nemzeti díj
16 000 forint, amely a tizenegyedik és további igénypontok
után igénypontonként 1000 forinttal emelkedik; a nemzeti
díjon felül fizetendő pótdíj összege 50 000 forint.
 (5) A megszűnt hatályú nemzetközi szabadalmi bejelentés kapcsán a jogokba való visszahelyezés iránt előterjesztett kérelem díja akkor is az 5. § (5) bekezdésében meghatározott — a nemzeti díjon felül fizetendő — összeg, ha a
nemzetközi szabadalmi bejelentés a Magyar Köztársaságban mint megjelölt vagy kiválasztott államban használati
mintaoltalom megadására irányul.
A fenntartási díjak megfizetése 9. § (1) A szabadalmi, a növényfajta-oltalmi és használati
mintaoltalmi fenntartási díjak, valamint a kiegészítő oltalmi tanúsítványok fenntartási díjai a hat hónapos türelmi
idő első három hónapjában pótlékmentesen, negyedik hónapjától pedig 50 százalékos pótlékkal együtt fizethetők
meg.
 (2) Átmeneti szabadalmi oltalom és használati mintaoltalom esetén a türelmi idő számítására az államtitokként
kezelt szabadalom fenntartásával kapcsolatban megállapított törvényi rendelkezéseket kell megfelelően alkalmazni.
 (3) A szabadalmi és a növényfajta-oltalmi bejelentés
közzétételt követő megosztása esetén a keletkező további
bejelentésekre a megosztás folytán és a megosztást megelőző időpontban esedékessé vált fenntartási díjak megfizetése tekintetében a türelmi idő a megosztás tudomásulvételéről hozott határozat jogerőre emelkedésével kezdődik.
 (4) Újra érvénybe helyezési kérelem esetén az adott évre
szóló szabadalmi, növényfajta-oltalmi, használati mintaoltalmi fenntartási díj kétszeresét, illetve a kiegészítő oltalmi
tanúsítvány adott évre szóló fenntartási díjának kétszeresét
kell megfizetni a türelmi idő leteltét követő három hónapon belül.
 (5) A fenntartási díjat a türelmi idő kezdetét megelőző
három hónapon belül is meg lehet fizetni.
Formatervezési mintaoltalmi díjak 10. § (1) A formatervezési mintaoltalmi bejelentés díja
30 000 forint, amely — egynél több mintára is oltalmat
igénylő bejelentés esetén — a további mintánként 6000 forinttal emelkedik.
 (2) A formatervezési mintaoltalmi bejelentés közzétételének halasztására irányuló kérelem díja 10 000 forint,
amely a legkorábbi elsőbbség napjától számított tizenegyedik hónaptól a huszadik hónapig a halasztás minden hónapja után 10 000 forinttal, a huszonegyedik hónaptól a
harmincadik hónapig a halasztás minden további hónapja
után 20 000 forinttal emelkedik.
 (3) A formatervezési mintaoltalom megújítására irányuló kérelem díja
a) az első megújítás esetén 60 000 forint,
b) a második megújítás esetén 80 000 forint,
c) a harmadik megújítás esetén 100 000 forint,
d) a negyedik megújítás esetén 150 000 forint.
(4) A formatervezési mintaoltalom részleges megújítása
esetén is a (3) bekezdésben meghatározott díjakat kell
megfizetni.
 (5) A közösségi formatervezési mintaoltalmi bejelentés
továbbításának díja 10 000 forint.
 (6) A nemzetközi ipari mintaoltalmi bejelentés továbbításának díja 10 000 forint.
Védjegydíjak 11. § (1) A védjegybejelentés díja és a védjegyoltalom megújítására irányuló kérelem díja egyaránt 70 000 forint, amely
egynél több osztályba tartozó árujegyzék esetén a második
és minden további osztály után 30 000 forinttal emelkedik
osztályonként.
 (2) Együttes és tanúsító védjegy esetén a védjegybejelentés és a védjegyoltalom megújítására irányuló kérelem díja
300 000 forint, amely egynél több osztályba tartozó árujegyzék esetén a második és minden további osztály után
30 000 forinttal emelkedik.
 (3) A kutatási jelentésben feltüntetett korábbi jog jogosultjának a későbbi védjegybejelentésről való értesítés
iránti kérelme esetén a kérelemben megjelölt időszak minden naptári hónapja után 6000 forint díjat kell megfizetni.
 (4) A felszólalás díja 60 000 forint.
 (5) A gyorsított eljárás iránti kérelem díja a védjegybejelentésnek az (1) bekezdésben meghatározott díjával
megegyező összeg.
 (6) A közösségi védjegybejelentés továbbításának díja
10 000 forint. A közösségi védjegybejelentés nemzeti védjegybejelentéssé való átalakítása esetén az (1) vagy a
(2) bekezdésben meghatározott bejelentési díj 20 000 forinttal csökkentett összegét kell megfizetni. A közösségi
védjegy nemzeti védjegybejelentéssé való átalakítása esetén a bejelentési díj az (1) vagy a (2) bekezdésben meghatározott összeg fele.
 (7) A nemzetközi védjegybejelentés és megújítási kérelem, valamint a nemzetközi lajstromozásból eredő oltalom
utólagos kiterjesztésére és a nemzetközi védjegybejelentéssel vagy a nemzetközi lajstromozásból eredő oltalommal kapcsolatos bármely más változás bejegyzésére irányuló kérelem továbbításának díja 10 000 forint. A nemzetközi
lajstromozás nemzeti védjegybejelentéssé való átalakításának díja az (1) vagy a (2) bekezdésben meghatározott bejelentési díj 20 000 forinttal csökkentett összege, a védjegyek és a földrajzi árujelzők oltalmáról szóló 1997. évi
XI. törvény (a továbbiakban: Vt.) 76/Z. §-ának (3) bekezdésében szabályozott esetben pedig az (1) vagy a (2) bekezdésben meghatározott bejelentési díj felével megegyező
összeg.
Földrajzi árujelző oltalmi díjak 12. § (1) A földrajzi árujelző lajstromozására irányuló bejelentés díja 100 000 forint.
 (2) A nemzetközi eredetmegjelölési bejelentés továbbításának díja 10 000 forint.
Topográfiaoltalmi díjak 13. § A mikroelektronikai félvezető termékek topográfiájának oltalmára irányuló bejelentés díja 30 000 forint.
Megsemmisítési, megszüntetési, törlési,
megszűnés-megállapítási, érvénytelenség-megállapítási és nemleges megállapítási díjak
14. § Szabadalmi, használati mintaoltalmi, formatervezési
mintaoltalmi és topográfiaoltalmi ügyben a megsemmisítésre és a nemleges megállapításra, kiegészítő oltalmi tanúsítvánnyal kapcsolatos ügyben a tanúsítvány megszűnésének vagy érvénytelenségének megállapítására és a nemleges megállapításra, növényfajta-oltalmi ügyben a megsemmisítésre, a megszüntetésre és a fajtanév törlésére,
valamint védjegy- és földrajzi árujelző-oltalmi ügyben a
törlésre és a megszűnés megállapítására irányuló kérelem
díja 120 000 forint.
A módosítási, a határidő-hosszabbítási és a megosztási
kérelem díja
15. § (1) Az oltalom megadására irányuló bármely iparjogvédelmi ügyben a módosítási, valamint az ilyen és a 14. §-ban
említett eljárásokban az adott cselekménnyel kapcsolatos
határidő-hosszabbítási kérelem díja az első kérelem esetén
4500 forint, a második kérelem esetén 8000 forint, a további kérelmek esetén 15 000 forint.
 (2) A szabadalmi igénypontok számának növelésével
járó módosítási kérelem díja a tizenegyediktől a huszadik
igénypontig igénypontonként 1600 forinttal, a huszonegyediktől a harmincadik igénypontig igénypontonként
3200 forinttal, a harmincegyedik igényponttól igénypontonként 4800 forinttal emelkedik az (1) bekezdésben meghatározott összeghez képest. A használati mintaoltalmi
igénypontok számának növelésével járó módosítási kére
lem díja a tizenegyedik igényponttól igénypontonként
1000 forinttal emelkedik az (1) bekezdésben meghatározott összeghez képest.
 (3) A megosztásra irányuló kérelem díja a keletkező
további bejelentésenként szabadalmi ügyben az érdemi
vizsgálatra irányuló kérelmet megelőzően 32 000 forint,
azt követően 86 000 forint, növényfajta-oltalmi ügyben
30 000 forint, használati mintaoltalmi ügyben pedig
16 000 forint.
 (4) A formatervezési mintaoltalmi bejelentés vagy a
formatervezési mintaoltalom megosztására irányuló kérelem díja a keletkező további bejelentésenként vagy oltalmanként 30 000 forint.
 (5) A védjegybejelentés vagy a védjegyoltalom megosztására irányuló kérelem díja
a) az árujegyzék szétválasztásával történő megosztás
esetén a keletkező további bejelentésenként, illetve védjegyenként 70 000 forint, együttes vagy tanúsító védjegy esetében pedig a keletkező további bejelentésenként, illetve
védjegyenként 300 000 forint;
b) az oltalmat több megjelölésre igénylő bejelentés
megosztása esetén a keletkező további bejelentésenként a
bejelentési díjnak [11. § (1) és (2) bek.] megfelelő összeg.
 (6) Földrajzi árujelző lajstromozására irányuló bejelentés esetén a megosztási kérelem díja a keletkező további
bejelentésenként 100 000 forint.
Jogutódlás, jelzálogjog és licencia tudomásulvételének díja 16. §
Bármely iparjogvédelmi ügyben a jogutódlás, a jelzálogjog és a hasznosítási, illetve használati engedély tudomásulvételére irányuló kérelem díja ügyenként 14 000 forint;
a szolgálati találmány és használati minta feltalálójának, a
szolgálati növényfajta nemesítőjének, valamint a szolgálati
formatervezési minta és topográfia szerzőjének jogszerzése esetén 3000 forint.
A másolat, kivonat és hitelesítés díja 17. §
Az iparjogvédelmi eljárásban az iratról (pl. jegyzőkönyvről) készített másolat, illetőleg kivonat díja oldalanként 300 forint. A hitelesítés díja iratonként 3000 forint.
Ha a másolat számítógéppel olvasható, elektronikus adathordozóról ugyanilyen adathordozóra készül, a másolat,
illetve a kivonat díja az oldalszámtól függetlenül 1000 forint.
A feltaláló, a nemesítő és a szerző kedvezményei
18. § (1) Ha a megfizetés időpontjában az oltalmi igény, illetve az oltalom jogosultja kizárólag maga a feltaláló, a nemesítő, illetve a szerző, a szabadalmi bejelentési és kutatási,
vizsgálati, valamint megadási és kinyomtatási díjaknak,
továbbá a használati mintaoltalmi bejelentés, a növényfajta-oltalmi bejelentés, a formatervezési mintaoltalmi bejelentés, illetőleg a topográfia oltalmára irányuló bejelentés
díjának az egynegyedét köteles megfizetni.
 (2) Ha a megfizetés időpontjában a szabadalmi, a használati mintaoltalmi, illetve a növényfajta-oltalmi jogosult
kizárólag maga a feltaláló, illetve a nemesítő, a szabadalmi,
a használati mintaoltalmi, illetve a növényfajta-oltalmi
fenntartási díjnak a felét köteles megfizetni.
 (3) Ha a megfizetés időpontjában a formatervezési mintaoltalom jogosultja kizárólag maga a szerző, a mintaoltalom megújítására irányuló kérelem díjának a felét köteles
megfizetni.
 (4) Az (1)—(3) bekezdésben meghatározott kedvezmények akkor illetik meg a feltalálót, a nemesítőt, illetve a
szerzőt, ha a bejelentéssel kapcsolatban nem igényelték
valamely külföldi bejelentés elsőbbségét, vagy ha az oltalom olyan bejelentésen alapul, amellyel kapcsolatban nem
igényelték valamely külföldi bejelentés elsőbbségét.
 (5) Több feltaláló, nemesítő, illetve szerző esetén az
(1)—(4) bekezdésben foglalt rendelkezéseket alkalmazni
kell akkor is, ha a feltalálók, a nemesítők, illetve a szerzők
valamelyike az oltalmi igényéről, illetve az oltalomról feltalálótársa, nemesítőtársa, illetve szerzőtársa javára lemondott, továbbá, ha a feltalálók, a nemesítők, illetve a
szerzők bármelyike helyébe az örököse lép.
Mentesség és halasztás 19. § A Magyar Szabadalmi Hivatal a szabadalmi bejelentési
és kutatási, vizsgálati, valamint megadási és kinyomtatási
díjak, továbbá a növényfajta-oltalmi, a használati mintaoltalmi, a formatervezési mintaoltalmi és a topográfia oltalmára irányuló bejelentés díja alól mentességet adhat,
továbbá az elsőtől az ötödik évekre szóló szabadalmi,
növényfajta-oltalmi és használati mintaoltalmi fenntartási
díjak megfizetésére halasztást engedélyezhet, ha a természetes személy jogosult — kereseti, jövedelmi és vagyoni
viszonyai folytán — azokat fedezni nem tudja; a halasztás
alá eső fenntartási díjakat a hatodik évi fenntartási díjjal
együtt kell megfizetni.
A szakértői tevékenység engedélyezési eljárásának díja 20. §
(1) Az iparjogvédelmi szakértői tevékenység engedélyezésével kapcsolatos eljárás díja 10 000 forint.
 (2) A kérelmet elutasító határozat elleni fellebbezés díja
2000 forint.
A díjfizetés módja 21. § (1) Az iparjogvédelmi eljárásokért a díjakat a Magyar
Szabadalmi Hivatalnak a Magyar Államkincstárnál vezetett 10032000-01731842-00000000 számú előirányzat-felhasználási keretszámlájára kell befizetni, az azonosítási
adatok (az ügyszám, illetőleg a lajstromszám) és a rendeltetés (jogcím) feltüntetésével, valamint a ,,310 Kincstári
Tranzakciós Kód’’ megjelöléssel.
 (2) Külföldi személy e rendelet szerinti díjfizetési kötelezettségének teljesítésére megfelelően alkalmazni kell az
iparjogvédelmi jogszabályoknak a külföldi személy képviseletére vonatkozó rendelkezéseit.
A díjak kezelése és nyilvántartása 22. § A díjak kezelésére, elszámolására, nyilvántartására, valamint — a 24. §-ban szabályozott esetek kivételével —
visszatérítésére az államháztartás szervezetei beszámolási
és könyvvezetési kötelezettségének sajátosságairól szóló
jogszabályi előírásokat kell alkalmazni.
A díjfizetés elmaradása 23. § (1) Ha az iparjogvédelmi eljárásban a díjat nem fizették
meg — a (2) bekezdésben foglalt kivétellel — az ügyfelet
hiánypótlásra kell felhívni, illetve figyelmeztetni; eredménytelenség esetén a bejelentést, illetve a kérelmet el kell
utasítani, illetve visszavontnak kell tekinteni.
 (2) A fenntartási díj szabályszerű megfizetésének elmaradása az oltalom megszűnését eredményezi.
A díjak visszafizetése 24. § (1) A Magyar Szabadalmi Hivatal az esedékessé nem
vált díjat, valamint a türelmi idő kezdetéig az azt több mint
három hónappal megelőzően, illetőleg az oltalom megszűnése esetén az előírtnál kisebb összegben vagy az újra
érvénybe helyezési kérelem elutasítása esetén a 9. § (4) bekezdése alapján befizetett fenntartási díjat — kérelemre —
visszatéríti, illetve más iparjogvédelmi ügy díjaként átvezeti.
 (2) A Magyar Szabadalmi Hivatal a 11. § (3) bekezdésében meghatározott díj azzal arányos részét téríti vissza,
amilyen arányban állnak a kérelemben megjelölt időszakon belül azok a kutatási jelentések, amelyekkel kapcsolatban a kérelemnek megfelelő értesítés elmaradt, azokhoz
a kutatási jelentésekhez képest, amelyekkel kapcsolatban
a Magyar Szabadalmi Hivatal a korábbi jog jogosultját a
kérelmének megfelelően értesítette.
 (3) A Vt. 61/H. §-ának (4) bekezdésében meghatározott
esetekben a Magyar Szabadalmi Hivatal a felszólalás díjának kétharmadát téríti vissza a felszólaló kérelmére.
 (4) Az iparjogvédelmi szakértői engedély iránti kérelmet elutasító határozat elleni fellebbezés díját a kérelmező
részére a Magyar Szabadalmi Hivatal visszatéríti, ha a kérelmet elutasító határozat jogszabálysértő volt.
Hatálybalépés, átmeneti rendelkezések 25. § (1) Ez a rendelet 2004. május 1-jén lép hatályba; egyidejűleg hatályát veszti a Magyar Szabadalmi Hivatal előtti
iparjogvédelmi eljárások igazgatási szolgáltatási díjáról
szóló 42/2002. (XII. 28.) GKM rendelet.
 (2) A korábban hatályos rendelkezések az irányadók:
a) a hatálybalépés előtt benyújtott bejelentések és kérelmek alapján esedékessé vált díjakra;
b) a hatálybalépés előtt megfizetett fenntartási díjakra; c) azokra a fenntartási díjakra, amelyek tekintetében a
türelmi idő a hatálybalépés előtt megkezdődött, de amelyeket a hatálybalépés után fizetnek meg, kivéve, ha a
növényfajta-oltalmi fenntartási díjnak az e rendelet szabályai szerint számított összege nem éri el a korábban hatályos rendelkezések szerint fizetendő díj összegét.
 (3) 1996. január 1-je előtt benyújtott szabadalmi bejelentés esetén, ha az első évi fenntartási díj tekintetében a
türelmi idő a hatálybalépés után kezdődik, annak összege
a szabadalmi leírás és rajz hatodik és további oldalai után
oldalanként 3000 forinttal emelkedik a 3. § (5) bekezdésének a) pontjában meghatározott összeghez képest.
Dr. Csillag István s. k.,
gazdasági és közlekedési miniszter


type: legislation

jurisdiction: Hungary

text:
113/2013. (VIII. 29.) ME határozata helyettes államtitkár felmentéséről.
A közszolgálati tisztviselőkről szóló 2011. évi CXCIX. törvény 221. § (2) bekezdés c) pontja alapján, a közigazgatási és
igazságügyi miniszternek az e törvény 223. § (5) bekezdésében foglaltak szerinti kezdeményezésére
dr. Virág Rudolfot, a  Közigazgatási és Igazságügyi Minisztérium helyettes államtitkárát e  tisztségéből – érdemei
elismerése mellett –
2013. augusztus 31-ei hatállyal felmentem. Orbán Viktor s. k.,
 miniszterelnök


text:
1587/2016. (X. 27.) Korm. határozata az Országos Sportegészségügyi Intézettel kapcsolatos további intézkedésekről.
A Kormány az Egészséges Budapest Program előkészítéséről szóló 1333/2016. (VII. 4.) Korm. határozat 2. pontjának végrehajtása
keretében
 1. felhívja az  emberi erőforrások minisztere útján az  Országos Sportegészségügyi Intézet elhelyezésével összefüggő
feladatok összehangolásáért felelős miniszteri biztost, hogy gondoskodjon az  Országos Sportegészségügyi
Intézet átmeneti elhelyezéséről a Budapest XI., Karolina út 27. szám alatti ingatlanban (Semmelweis Egyetem volt
Ortopédiai Klinikája);
Felelős: emberi erőforrások minisztere útján az  Országos Sportegészségügyi Intézet elhelyezésével
összefüggő feladatok összehangolásáért felelős miniszteri biztos
Határidő: 2017. június 30.
 2. felhívja az  emberi erőforrások minisztere útján az  Országos Sportegészségügyi Intézet elhelyezésével összefüggő
feladatok összehangolásáért felelős miniszteri biztost, hogy vizsgálja meg az  1.  pont szerinti átmeneti elhelyezés
forrásigényét, és erről készítsen előterjesztést a Kormány részére;
Felelős: emberi erőforrások minisztere útján az  Országos Sportegészségügyi Intézet elhelyezésével
összefüggő feladatok összehangolásáért felelős miniszteri biztos
Határidő: 2016. november 30.
 3. felhívja az  emberi erőforrások minisztere útján az  Országos Sportegészségügyi Intézet elhelyezésével összefüggő
feladatok összehangolásáért felelős miniszteri biztost, hogy az  Egészséges Budapest Programmal összhangban
készítsen az Országos Sportegészségügyi Intézet végleges elhelyezéséről előterjesztést a Kormány részére akként,
hogy az ezzel kapcsolatos forrásigényt olyan módon tervezze meg, hogy az 1. pont szerinti létesítmény az Országos
Sportegészségügyi Intézetnek akár a végleges elhelyezésére is alkalmas lehessen;
Felelős: emberi erőforrások minisztere útján az  Országos Sportegészségügyi Intézet elhelyezésével
összefüggő feladatok összehangolásáért felelős miniszteri biztos
Határidő: 2017. március 31. 4. felhívja az  emberi erőforrások minisztere útján az  Országos Sportegészségügyi Intézet elhelyezésével összefüggő
feladatok összehangolásáért felelős miniszteri biztost, hogy készítsen előterjesztést a  modern sportkórházzal
szembeni elvárások meghatározásáról;
Felelős: emberi erőforrások minisztere útján az  Országos Sportegészségügyi Intézet elhelyezésével
összefüggő feladatok összehangolásáért felelős miniszteri biztos
Határidő: 2017. március 31.
 5. felhívja az  emberi erőforrások minisztere útján az  Országos Sportegészségügyi Intézet elhelyezésével összefüggő
feladatok összehangolásáért felelős miniszteri biztost, hogy az  érintett szakmai szervezetek közreműködésével
készítse el a sportegészségügyre vonatkozó hosszú távú koncepciót.
Felelős: az  emberi erőforrások minisztere útján az  Országos Sportegészségügyi Intézet elhelyezésével
összefüggő feladatok összehangolásáért felelős miniszteri biztos
Határidő: 2017. március 31. Orbán Viktor s. k.,
 miniszterelnök


text:
1026/2013. (I. 25.) Korm. határozata a 2012. kötelezettségvállalással nem terhelt előirányzat-maradványok felhasználásáról, valamint a Nemzeti Fejlesztési Minisztérium és a Miniszterelnökség fejezetek közötti előirányzat-átcsoportosításról.
A Kormány 1. az államháztartásról szóló 2011. évi CXCV. törvény (a továbbiakban: Áht.) 33. § (1) bekezdésében, valamint
az államháztartásról szóló törvény végrehajtásáról szóló 368/2011. (XII. 31.) Korm. rendelet 152. § (5) bekezdésében
biztosított jogkörében a Nemzeti Fejlesztési Minisztérium fejezetnél a „Friends of Hungary” Alapítvány működtetése
jogcímcsoporton keletkezett 3888,0 millió forint, valamint a PPP-konstrukcióban létrehozott beruházások
megvásárlásával és befejezésével kapcsolatos kiadások jogcímcsoporton keletkezett 3101,5 millió forint
kötelezettségvállalással nem terhelt előirányzat-maradványt visszahagyja, és azoknak az 1. melléklet szerinti
átcsoportosítását rendeli el; Felelős: nemzetgazdasági miniszter nemzeti fejlesztési miniszter
Határidő: azonnal 2. az Áht. 33. § (1) bekezdésében biztosított jogkörében a „Friends of Hungary” Alapítvány 2013. évi működtetésére
612,4 millió forint 2. melléklet szerinti egyszeri átcsoportosítását rendeli el a Magyarország 2013. évi központi
költségvetéséről szóló 2012. évi CCIV. törvény (a továbbiakban: Kvtv.) 1. melléklet XVII. Nemzeti Fejlesztési
Minisztérium fejezet, 20. Fejezeti kezelésű előirányzatok cím, 38. Egyéb feladatok alcím, 4. „Friends of Hungary”
Alapítvány működtetése jogcímcsoport terhére, a Kvtv. 1. melléklet XI. Miniszterelnökség fejezet, 5. Fejezeti kezelésű
előirányzatok cím, 1. Célelőirányzatok alcím, 14. Friends of Hungary Alapítvány támogatása és adomány biztosítása
jogcímcsoport javára; Felelős: nemzetgazdasági miniszter nemzeti fejlesztési miniszter
Határidő: azonnal 3. tudomásul veszi, hogy a Szociális és Gyermekvédelmi Főigazgatóság létrehozásáról és egyes szociális,
gyermekvédelmi intézmények átvételéről szóló 1496/2012. (XI. 13.) Korm. határozat 5. pontjában biztosított
150,0 millió forintból 135,4 millió forint felhasználása a Működési költségvetés előirányzat-csoport helyett
a Felhalmozási költségvetés, Beruházás kiemelt előirányzaton történik. Orbán Viktor s. k.,
miniszterelnök


text:
1592/2016. (X. 27.) Korm. határozata az Egészséges Budapest Program Dél-budai Centrumának helyszínéről.
A Kormány az Egészséges Budapest Program végrehajtása keretében
 1. egyetért azzal, hogy a Dél-budai Centrum Budapest XI. kerület, Dobogó nevű városrészben jöjjön létre;
 2. felhívja a  nemzeti fejlesztési minisztert és az  emberi erőforrások miniszterét, hogy vizsgálják meg a  Dél-budai
Centrum Budapest XI. kerület, Dobogó nevű városrészben (a Budapest 952/2, 952/3, 952/4, 952/12, 952/13,
952/14, 952/15 és 966 helyrajzi számú ingatlanokra kiterjedően) történő létrehozásának feltételrendszerét, különös
figyelemmel a beruházás megvalósításához szükséges ingatlanok egységes tulajdoni helyzetének biztosítására;
Felelős: nemzeti fejlesztési miniszter
 emberi erőforrások minisztere
Határidő: 2016. november 30.
3. egyetért azzal, hogy a  Dél-budai Centrum megközelíthetősége érdekében kettő darab autópálya-lehajtó kerüljön
megépítésre;
4. felkéri Noll Tamás Ybl-díjas építészt a Dél-budai Centrum tervkoncepciójának elkészítésére annak érdekében, hogy
a  Dél-budai Centrum mind egészségügyi, mind építészeti értelemben is jelentős beruházás legyen, és felhívja
az emberi erőforrások miniszterét az ezzel kapcsolatos intézkedések megtételére.
Felelős: emberi erőforrások minisztere
Határidő: azonnal Orbán Viktor s. k.,
 miniszterelnök